Document ID: 32012R0708

UREDBA SVETA (EU) št. 708/2012
z dne 2. avgusta 2012
o spremembi Uredbe (EU) št. 267/2012 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 215 Pogodbe,
ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu (1),
ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
ob upoštevanju naslednjega:
(1)
Uredba Sveta (EU) št. 267/2012 (2) uveljavlja ukrepe iz Sklepa 2010/413/SZVP. Ta uredba določa, da se med drugim zamrznejo vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo osebe, subjekti ali organi, navedeni v prilogah VIII in IX k Uredbi.
(2)
Da se razjasnijo merila za vključitev na seznam oseb, subjektov in organov v Prilogo IX k navedeni uredbi, je treba spremeniti člen 23.
(3)
Ta uredba spada na področje uporabe Pogodbe o delovanju Evropske unije, zato je za njeno izvajanje potreben regulativni ukrep na ravni Unije predvsem zaradi zagotovitve, da jo bodo gospodarski subjekti v vseh državah članicah enotno uporabljali.
(4)
Uredbo (EU) št. 267/2012 bi bilo treba zato ustrezno spremeniti.
(5)
Za zagotovitev, da so ukrepi iz te uredbe učinkoviti, bi morali začeti veljati z dnem objave Uredbe -
SPREJEL NASLEDNJO UREDBO:
Člen 1
V členu 23(2) Uredbe (EU) št. 267/2012 se točka (e) nadomesti z naslednjim:
„(e)
pravne osebe, subjekti ali organi, ki so v lasti ali pod nadzorom podjetja Islamic Republic of Iran Shipping Lines (IRISL), ali fizične ali pravne osebe, subjekti ali organi, ki delujejo v njegovem imenu.“
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. avgusta 2012

Labels: 18
5